
IZVJEŠĆE
o provedenom savjetovanju s javnošću o Nacrtu Pravilnika o provedbi postupaka jednostavne nabave Osnovne škole Brda


- Sukladno članku 11. Zakona o pravu na pristup informacijama („Narodne novine“, broj 25/13, 85/15 i 69/22) i Odluci o provedbi savjetovanja s javnošću o Nacrtu Pravilnika o provedbi postupaka jednostavne nabave Osnovne škole Brda od 15. srpnja 2026. godine, Osnovna škola Brda provela je savjetovanje sa zainteresiranom javnošću o Nacrtu Pravilnika o provedbi postupaka jednostavne nabave Osnovne škole Brda.

- Predmet savjetovanja bio je Nacrt Pravilnika o provedbi postupaka jednostavne nabave Osnovne škole Brda , kojim se cjelovito uređuju pravila, uvjeti i načini provedbe jednostavne nabave u Školi, osobito načini provedbe postupaka prema procijenjenoj vrijednosti predmeta nabave, provedba postupaka putem Elektroničkog oglasnika javne nabave Republike Hrvatske, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i čuvanje dokumentacije.

- Savjetovanje s javnošću provedeno je objavom:
Nacrta Pravilnika o provedbi postupaka jednostavne nabave Osnovne škole Brda
Odluke o provedbi savjetovanja s javnošću
Obrazloženja razloga i ciljeva koji se žele postići donošenjem Pravilnika
Obrasca sudjelovanja u savjetovanju s javnošću
na službenoj mrežnoj stranici Osnovne škole Brda.

- Savjetovanje je provedeno u trajanju od 30 dana, u razdoblju od 16. srpnja 2026. godine do 14. kolovoza 2026. godine.
Zainteresirana javnost mogla je tijekom trajanja savjetovanja dostaviti mišljenja, prijedloge i primjedbe:
– elektroničkom poštom na adresu ured@os-brda-st.skole.hr
– poštom na adresu Osnovna škola Brda, Put Brda 2, 21000 Split
– osobnom predajom u sjedištu Škole.

- Tijekom trajanja savjetovanja, zaključno s 14. kolovoza 2026. godine, nije zaprimljeno nijedno mišljenje, prijedlog ni primjedba na Nacrt Pravilnika o provedbi postupaka jednostavne nabave Osnovne škole Brda.

- Slijedom navedenoga, nije bilo potrebe za izradom pregleda zaprimljenih prijedloga i primjedbi niti za davanjem očitovanja o njihovu prihvaćanju odnosno neprihvaćanju.
Provedba savjetovanja s javnošću nije iziskivala dodatna financijska sredstva.

- Ovo Izvješće objavit će se na službenoj mrežnoj stranici Osnovne škole Brda te će se zajedno s prijedlogom Pravilnika o provedbi postupaka jednostavne nabave Osnovne škole Brda dostaviti Školskom odboru Osnovne škole Brda radi razmatranja i donošenja.

                                                                                                                                                                                     
                                                                                                                            Ravnateljica:

         Katarina Zelić, dipl. uč.

Dostaviti:

· Školskom odboru, uz prijedlog Pravilnika
· za objavu na službenoj mrežnoj stranici Škole
· pismohrana, ovdje

